III CONCURS FOTOGRAFIA SOCIOLÒGICA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6220)
  + [Valencià](/va/acuerdo/6220)






Selector de idioma

Leer

* [Español](/es/acuerdo/6220)
* [Valencià](/va/acuerdo/6220)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





III CONCURS FOTOGRAFIA SOCIOLÒGICA[Butlletí Oficial Universitat d'Alacant](/ca/Publicacion)
===========================================================================================

Secretaria General

Butlletí Oficial Universitat d'Alacant





III CONCURS FOTOGRAFIA SOCIOLÒGICA

Data d'aprovació
:   25/01/2021

Data de publicació
:   17/02/2021

Òrgan competent
:   Departament de Sociologia II

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6220.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6220)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6220)
  + [Compartir acuerdo en 

    X](https://twitter.com/intent/tweet?via=UA_Universidad&text=III CONCURS FOTOGRAFIA SOCIOLÒGICA&url=https://www.boua.ua.es/va/acuerdo/6220)

**Títol:** III CONCURS FOTOGRAFIA SOCIOLÒGICA

**Secció:** CONVOCATÒRIES I CONCURSOS

**Òrgan:** Departament de Sociologia II

**Data d'aprovació:** dilluns, 25 de gener de 2021

BASES CONCURS FOTOGRAFIA SOCIOLÒGICA

El DEPARTAMENT DE SOCIOLOGIA II organitza el III Concurs de Fotografia Sociològica d’acord a les següents

BASES:

1. Objecte

El concurs persegueix la finalitat de fomentar la identificació i la vinculació de l’alumnat amb el grau en Sociologia i amb l’espai del Departament. L’objecte del concurs és propiciar la reflexió sociològica sobre els entorns quotidians en les societats modernes a través de la imatge. Amb aquest motiu es convoca aquest concurs de Fotografia Sociològica.

2. Modalitat

Digital.

3. Manera de participació

S’hi participarà via Internet. No s’acceptarà cap altra forma de participació.

En el web del departament <https://dsoc2.ua.es>

hi haurà un formulari disponible per a emplenar.

4. Participants

Només podran participar en el concurs les persones que, a més d’estar matriculades en algun dels cursos del grau en Sociologia de la Universitat d’Alacant, reben la formació d’un seminari sobre Sociologia Visual proposat pel Departament de Sociologia II. El seminari serà gratuït per a aquelles persones que s’hi matriculen i, una vegada conclòs, rebran un certificat de dedicació i participació.

5. Tema

La temàtica del concurs és lliure i es refereix als camps d’estudi de la sociologia.

6. Nombre d’obres

S’hi podrà presentar un màxim de 2 fotografies per concursant.

En cas d’enviar més d’una fotografia, el participant hi haurà d’assenyalar un ordre (1a i 2a).

7. Mecànica del concurs

Les fotografies aniran acompanyades d’un títol que no supere les 25 paraules.

Les fotografies únicament podran ser editades per a modificacions en el balanç de llums i ombres i ajustos de color. No s’acceptaran fotomuntatges.

La tècnica serà lliure, en blanc i negre, sépia o color natural.

En les fotografies en les quals apareguen persones, aquestes no poden estar en primer pla ni ser fàcils d’identificar en el cas que no es tinga el permís per a utilitzar-ne la seua imatge.

Les fotografies necessàriament hauran de presentar-se en format JPG. Les fotografies proposades han de ser originals.

El termini de sol·licituds serà del 22 de març al 22 d’abril de 2021 fins a les 14.00 hores

Tots els i les participants que complisquen els requisits per a participar-hi, hauran d’enviar les fotografies entre el 22 de març i el 22 d’abril de 2021 fins a les 14.00 hores. La no presentació en termini suposarà la desqualificació automàtica del concurs.

8. Premi

Es concedirà un primer premi valorat en 300 € i un segon premi valorat en 150 €.

9. Jurat: composició, deliberació i decisió

Una vegada rebudes les fotografies concursants en el termini indicat, s’exposaran ampliades en les zones comunes o d’ús públic del Departament de Sociologia II i en el web del Departament entre el 4 i el 14 de maig de 2021. La deliberació de les fotografies premiades es durà a terme mitjançant un sistema mixt: per una banda, una votació EN LÍNIA, habilitat per a tot l’alumnat que cursa el grau de Sociologia, així com per al professorat, personal investigador i PAS dels departaments de Sociologia I i Sociologia II; per l’altra banda, el vot d’un jurat tècnic escollit pel Departament de Sociologia II, que tindrà el mateix pes que el vot popular en la decisió final, és a dir, el 50%.

En el sistema de votació popular en línia, les persones que vulguen votar podran emplenar unes paperetes que estaran disponibles en el web del Departament de Sociologia II. En la papereta se sol·licitarà que es voten les tres fotografies que es consideren amb més mèrit combinant les dimensions artística i sociològica. Perquè la papereta de votació es considere vàlida haurà de contenir les tres fotografies triades per la persona que emet el vot. El procés de votació es realitza prèvia identificació en UACloud, de manera que és necessari que tots els electors disposen d’una adreça de correu personal del tipus cbq@jq.cy o bé bjm@edn.qm.em. La votació es podrà realitzar del 4 al 14 de maig fins a les 14.00 h.

Tota la informació sobre el procés de votació (papereta, guia del votant, etc.) quedarà degudament publicada en el web del Departament.

S’hi sortejarà un obsequi entre l’alumnat que participe en la votació.

Pel que fa al jurat tècnic, estarà compost per cinc persones designades pel Departament i que se’ls reconega la capacitat per valorar fotografies des d’un punt de vista sociològic. Cadascun dels membres del jurat elegirà jeràrquicament les tres fotografies que es consideren amb més mèrit combinant les dimensions artística i sociològica. El vot agregat dels 5 membres del jurat serà el vot d’aquesta part i tindrà el mateix pes que el vot popular.

La suma ponderada dels vots popular (alumnes, PAS i PDI) i del jurat tècnic serà qui atorgarà l’ordre definitiu del concurs i les fotografies guanyadores dels premis. El primer premi correspondrà a la fotografia que registre més punts en la suma ponderada. De la mateixa forma, el segon premi correspondrà a la fotografia que quede en segon lloc en aquesta ponderació.

Els dos premis no podran coincidir en la mateixa persona.

En qualsevol cas, la Direcció del Departament es reserva el dret d’eliminar del concurs aquelles fotografies que pogueren contravenir drets individuals o col·lectius.

La decisió del concurs s’emetrà el 17 de maig de 2021.

10. Obres premiades i finalistes

Les fotografies premiades i finalistes passaran a formar part d’una exposició en les zones comunes o d’ús públic del Departament de Sociologia II en l’edifici de Ciències Socials.

Les fotografies no premiades podran ser arreplegades pels seus autors/es.

La galeria de les obres concurrents i premiades quedarà allotjada en el lloc web [https://dsoc2.ua.es.](https://dsoc2.ua.es/)

Totes les persones participants autoritzen l’organització del concurs per a reproduir les seues obres en qualsevol mitjà sense abonament de drets, així com per a ampliar-les i exposar-les. A més, seran responsables de les reclamacions que puguen produir-se per drets de propietat intel·lectual o d’imatge de tercers. L’organització citarà sempre el nom de l’autor/a en les possibles reproduccions. En cap cas seran utilitzades amb finalitats comercials.

La participació en el concurs suposa l’acceptació total de les bases. L’incompliment d’alguna d’aquestes suposarà la desqualificació del o de la concursant.

11. Protecció de dades

Les dades de caràcter personal que es recapten formaran part dels corresponents fitxers de la Universitat d’Alacant, que té com a finalitat la gestió dels expedients derivats d’aquesta convocatòria.

La persona responsable dels fitxers és el gerent de la Universitat d’Alacant.

D’acord amb les disposicions de la legislació vigent en matèria de protecció de dades, li comuniquem que la Universitat d'Alacant tractarà les dades aportades, així com aquells continguts en la documentació que l'acompanye, per tal de gestionar adequadament el Concurs de Fotografia Sociològica.

La legitimació d'aquest tractament es basa en el consentiment de la persona interessada.

En el marc dels tractaments esmentats, les fotografies i les dades de l’/la autor/a es publicaran en els corredors de l'edifici de Ciències Socials, 1ª planta, en la pàgina web del departament

(<https://dsoc2.ua.es/va/>)

i en les seues xarxes socials.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica ([https://seuelectronica.ua.es](https://seuelectronica.ua.es/)).

Pot consultar la informació addicional i detallada sobre Protecció de dades, els seus drets i la Política de Privacitat de la Universitat d'Alacant en el següent enllaç: <https://seuelectronica.ua.es/va/privadesa.html>.

12. Acceptació de les bases

La simple participació en el concurs implica l’acceptació d’aquestes bases, per la qual cosa la manifestació en el sentit de no acceptació de la totalitat o part d’aquestes implicarà exclusió del participant i, a conseqüència d’això, el Departament de Sociologia II de la Universitat d’Alacant quedarà alliberat del compliment de l’obligació contreta amb aquest participant.

13. Marc legal i pressupostari

La dotació màxima per a aquesta convocatòria és de 450 € i es troba consignada en el capítol 4 del Departament de Sociologia II (36195D9202). L’execució de la dotació d’aquesta convocatòria, pel que fa a la UA, està supeditada a la disponibilitat de liquiditat d’aquesta.

La subvenció assignada al premi s’ajustarà al que disposa la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Les persones beneficiàries s’obliguen a facilitar tota la informació que li siga requerida i a complir, en el seu cas, els deures que estableix l’article 14 de la Llei 38/2003, de 17 de novembre.

L’incompliment per part de les beneficiàries i beneficiaris de les obligacions assenyalades en aquesta convocatòria podrà donar lloc a la revocació del premi.

14. Recursos

Contra aquesta convocatòria i els actes administratius que es deriven d'ella, podrà interposar-se recurs d'alçada previst en els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini d'un mes comptat des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

Cristina López Fernández

Secretària en funcions Departament Sociologia II

Sant Vicent del Raspeig, 25 de gener de 2021





[Carretera Sant Vicent del Raspeig s/n  
03961 Sant Vicent del Raspeig - Alacant  
 Tel. 67 370 4939 - Fax 11 468 4640](https://www.google.es/maps/@13.065582,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12190&trk=tyah&trkInfo=tarId%7A5369255380227%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)